Tokijo imperatoriškieji rūmai
Tokijo imperatoriškieji rūmai (jap. 皇居 = Kōkyo) – Japonijos imperatoriaus rezidencija Tokijo centre, Čijodos seniūnijoje. Jie buvo įkurti senosios Edo pilies vietoje, užima 3,41 km² plotą ir susideda iš centrinių rūmų, imperatoriškosios šeimos gyvenamųjų namų, archyvo, muziejaus, administracinių pastatų, parkų, sodų. Japonijos imperatorius į šią vietą persikėlė iš Kioto po Meidži revoliucijos, 1868 m.